Diari Oficial de la Generalitat Valenciana


Sumari del DOGV 6595, del 26-08-2011 (2011/8846)

Notificació de la sentència dictada en el judici ordinari número 2357/2010.
---------------------------------------------------------------------------

### Dades del document

Número de DOGV
:   6595

Data del DOGV
:   26-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8846


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el judici ordinari número 2357/2010. [2011/8846]  
Procediment ordinari 002357/2010  
De: General Electric Capital Bank, SA.  
Procuradora: María Pilar Ballester Ozcáriz.  
Contra: Robin Liviu Bretean i Manuela Valladolid Chordá.  
En aquest procediment judici ordinari 2357/10,seguit a instàncies de General Electric Capital Bank, SA, contra Robin Liviu Bretean i Manuela Valladolid Chordá s'ha dictat la sentència, que, literalment, és com segueix:  
  
«Sentència número 132/2011  
Jutge que la dicta: Sofía Díaz García.  
Lloc: Castelló de la Plana.  
Data: 14 de juny de 2011.  
Part demandant: General Electric Capital Bank, SA.  
Advocat: Jordi Bosch Viñas.  
Procuradora: María Pilar Ballester Ozcáriz.  
Part demandada Robin Liviu Bretean i Manuela Valladolid Chordá.  
  
Antecedents de fet:  
Primer. El procurador de la part actora va interposar escrit de demanda que va correspondre a aquest Jutjat per torn de repartiment, en el qual després d'exposar els fets i fonaments de dret que va considerar aplicables a les seues pretensions va sol·licitar l'estimació de la demanda.  
Segon. Una vegada admesa a tràmit la demanda per la interlocutòria de data 24 de novembre de 2010, es va traslladar la demanda al demandat que no va comparéixer i va ser declarat en rebel·lia.  
L'audiència prèvia es va fer el dia 14 de juny, en la qual va comparéixer l'actor. La part actora va sol·licitar com a prova que es tingués en compte la documental adjunta a les actuacions, i per tant les actuacions van restar concluses per a dictar sentència.  
Tercer. En la substanciació d'aquest procediment s'han observat totes les formalitats de l'ordre processal.  
  
Fonaments de dret:  
Primer. En aquesta relació juridicoprocessal, la part actora exercita una acció de reclamació d'una quantitat basada en una relació contractual prèvia de contracte de préstec dels articles 1.755 i següents del Codi Civil en relació amb els articles 1.254 i següents del mateix text legal.  
  
Segon. De la pràctica probatòria desenvolupada en les actuacions consistent en prova documental que s'hi adjunta a la demanda, s'acredita, que el hui actor va subscriure amb el demandat Robin Liviu Bretean un contracte de préstec en el qual la codemandada Manuela Valladolid apareix com a fiadora. El contracte de préstec es dedicava a finançar la compra d'un vehicle Volkswagen model Passat Diesel. L'import total del préstec pujava a 34.038 euros i el pagament del qual es va disposar que es faria en 72 quotes de 472,75 euros cadascuna, amb venciments compresos entre l'1 de febrer de 2006 i 25 de gener de 2012. La realitat ha sigut que els demandats han deixat de pagar les quotes pactades de forma que en data de tancament del compte, 8 de juliol de 2008, (document núm. 2) el deute contret puja a 23.331,05 euros, quantitat en la qual serà estimada la demanda.  
Tercer. Pel que fa a les costes causades en aquest procediment, en aplicació del que disposa l'article 394.1 de la Llei d'Enjudiciament Civil, en estimar-se la demanda, les costes s'han d'imposar a la part demandada.  
Vistos els preceptes legals esmentats, concordants i altres aplicables de manera especial i general al cas d'actuacions.  
  
Dispositiva  
Estime la demanda interposada per la procuradora María Pilar Ballester Ozcáriz, en nom i representació de General Electric Capital Bank, SA, i condemne Robin Liviu Bretean i Manuela Valladolid Chordá, que de forma solidària paguen a l'actora la quantitat de 23.331,05 euros més els interessos pactats produïts des del 8 de juliol de 2008, amb la imposició expressa a la demandada de les costes causades.  
  
Notifiqueu aquesta resolució a les parts.  
Expediu una testimoniança d'aquesta resolució perquè conste en les actuacions, i porteu-ne l'original al llibre de sentències.  
Aquesta és la meua sentència, que pronuncie, mane i firme».  
Mode d'impugnació: mitjançant recurs d'apel·lació davant l'Audiència Provincial de Castelló (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. En cap cas serà admesa una consignació per un import diferent de l'indicat. El dipòsit haurà de ser ingressat en el compte de consignacions i dipòsits número 4961/0000/02/número procediment, amb tants 0 a l'esquerra fins a completar 4 dígits, tot incloent el número de procediment/10. Al camp «Concepte» s'indicarà el codi «02 civil-apel·lació» i la data de la resolució objecte de recurs amb el format dd/mm/aaaa.  
  
La sentència anterior ha sigut donada, llegida i publicada pel jutge que la va dictar, mentre celebrava audiència pública en el mateix dia de la data. Jo, la secretària judicial, en done fe. València, 14 de juny de 2011.  
I atés que els demandats esmentats, Robin Liviu Bretean i Manuela Valladolid Chordá, es troben en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 14 de juny de 2011.- La secretària judicial: Pilar Irles Martínez.